ai4bharat/Pralekha huggingface dataset:
ప్రధాన మంత్రి కార్యాలయం
శ్రీ కేసరినాథ్ త్రిపాఠీ కన్నుమూతపై ప్రధానమంత్రి సంతాపం
పశ్చిమ బెంగాల్ పూర్వ గవర్నర్ శ్రీ కేసరినాథ్ త్రిపాఠీ కన్నుమూతపై ప్రధానమంత్రి శ్రీ నరేంద్ర మోదీ తీవ్ర సంతాపం ప్రకటించారు. కాగా, త్రిపాఠీ లోగడ బీహార్, మేఘాలయ, మిజోరం రాష్ట్రాలకూ గవర్నర్గా స్వల్పకాలం బాధ్యతలు నిర్వర్తించారు. ఉత్తరప్రదేశ్లో బీజేపీని బలోపేతం చేయడంలో ఆయన కీలకపాత్ర పోషించారని ఈ సందర్భంగా ప్రధానమంత్రి గుర్తుచేసుకున్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“శ్రీ కేసరినాథ్ త్రిపాఠీ తన సేవలతో, మేధస్సుతో చిరస్మరణీయ గౌరవాదరాలు పొందారు. రాజ్యాంగ సంబంధ అంశాలపై ఆయనకు మంచి అవగాహన ఉంది. ఉత్తరప్రదేశ్లో బీజేపీని బలోపేతం చేయడంలో కీలకపాత్ర పోషించడమేగాక రాష్ట్ర ప్రగతికి విశేష కృషి చేశారు. ఆయన మృతి నన్నెంతో బాధించింది. ఈ విషాద సమయంలో ఆయన కుటుంబ సభ్యులకు, అభిమానులకు నా సంతాపం తెలియజేస్తున్నాను… ఓం శాంతి” అని ప్రధానమంత్రి పేర్కొన్నారు.
మంత్రిమండలి
వైద్య పరికరాల తయారీ రంగానికి సంబంధించిన విధానానికి ఆమోదం తెలిపిన కేంద్ర మంత్రివర్గం
వైద్య పరికరాల తయారీ రంగం సామర్థ్యం పూర్తిగా ఉపయోగించుకోవడానికి కార్యాచరణ ప్రణాళిక తో సహా ఆరు వ్యూహాలతో సిద్ధమైన విధానం
నూతన విధానం అమలుతో వైద్య పరికరాల తయారీ రంగం $11 బిలియన్ల నుంచి $50 బిలియన్లకు పెరిగీ అవకాశం
వైద్య పరికరాల తయారీ రంగంలో ప్రైవేట్ పెట్టుబడులను నూతన విధానం ప్రోత్సహిస్తుంది. పెట్టుబడిదారులు, ప్రభుత్వ-ప్రైవేటు భాగస్వామ్యం ద్వారా నిధుల సమీకరణ జరుగుతుంది.
మానవ వనరుల అభివృద్ధి: శాస్త్రవేత్తలు, నియంత్రణ నిపుణులు, ఆరోగ్య నిపుణులు, నిర్వాహకులు, సాంకేతిక నిపుణులు మొదలైన విలువ ఆధారిత మానవ వనరుల అభివృద్ధి కోసం విధానంలో చర్యలు అమలు జరుగుతాయి. వైద్య పరికరాల రంగంలో నిపుణుల నైపుణ్యం, రీస్కిల్లింగ్ , అప్స్కిల్లింగ్ కోసం అవసరమైన సహకారాన్ని నైపుణ్యాభివృద్ధి, వ్యవస్థాపకత మంత్రిత్వ శాఖ అందిస్తుంది.
భవిష్యత్ వైద్య సాంకేతికతలు, అత్యాధునిక తయారీ పరిశోధనల కోసం నైపుణ్యం కలిగిన మానవ వనరులు లభించేలా చూసేందుకు భవిష్యత్ అవసరాల కోసం నైపుణ్యం కలిగిన మెడ్టెక్ మానవ వనరులను అభివృద్ధి చేయడానికి విదేశాలకు చెందిన పరిశ్రమ వర్గాలు/ విద్యా సంస్థలతో కలిసి ప్రత్యేక చర్యలు అమలు చేయడానికి నూతన విధానం వీలు కల్పిస్తుంది.
బ్రాండ్ రూపకల్పన, చైతన్య కార్యక్రమాలు : వివిధ మార్కెట్ అంశాలను పరిశీలించి తగిన చర్యలు అమలు చేసేందుకు మంత్రిత్వ శాఖ పరిధిలో ప్రత్యేక ఎగుమతి ప్రమోషన్ కౌన్సిల్ను ఏర్పాటు చేయాలని నూతన విధానంలో ప్రతిపాదించారు. భారతదేశంలో విజయవంతంగా అమలు జరుగుతున్న విధానాలు అమలు చేయడానికి గల అవకాశాలను గుర్తించి, తయారీ, నైపుణ్య రంగాల్లో ప్రపంచ వ్యాప్తంగా అమలు జరుగుతున్న ఉత్తమ విధానాలు అధ్యయనం చేసి అమలు చేయడానికి నూతన విధానం వీలు కల్పిస్తుంది.
వైద్య పరికరాల తయారీ రంగంలో పోటీతత్వ, స్వావలంబన, స్థితిస్థాపకత సాధించి రంగాన్ని వినూత్న పరిశ్రమగా అభివృద్ధి చేయడానికి అవసరమైన సహాయ సహకారాలను నూతన విధానం అందిస్తుంది. దేశ ఆరోగ్య సంరక్షణ అవసరాలు మాత్రమే కాకుండా ప్రపంచం ఆరోగ్య సంరక్షణ అవసరాలు తీర్చే విధంగా నూతన విధానం అమలు జరుగుతుంది. అభివృద్ధి చెందుతున్న ఆరోగ్య సంరక్షణ అవసరాలను తీర్చడానికి రోగి-కేంద్రీకృత విధానంతో వైద్య పరికరాల రంగాన్ని వేగవంతమైన వృద్ధి మార్గంలో నడపడం లక్ష్యంగా నేషనల్ మెడికల్ డివైజెస్ పాలసీ, 2023 అమలు జరుగుతుంది.
|
ఆరోగ్య, కుటుంబ సంక్షేమ మంత్రిత్వ శాఖ
|
181.24 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి దాదాపు 18 లక్షల టీకా డోసులు నిర్వహణ
ఇవాళ 25,106 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.06%
గత 24 గంటల్లో నమోదయిన కొత్త కేసులు 1,549
ప్రస్తుత రికవరీ రేటు 98.74%
వారపు పాజిటివిటీ రేటు 0.40%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 181.24 కోట్ల  డోసులను టీకా కార్యక్రమం అధిగమించింది. 2,13,75,059 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు దాదాపు 18 లక్షల  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,03,046
|
|
రెండో డోసు
|
|
99,90,717
|
|
ముందు జాగ్రత్త డోసు
|
|
43,59,722
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,12,172
|
|
రెండో డోసు
|
|
1,74,89,088
|
|
ముందు జాగ్రత్త డోసు
|
|
66,66,494
|
|
12-14 ఏళ్ల వారు
|
|
మొదటి డోసు
|
|
17,99,684
|
|
15-18 ఏళ్ల వారు
|
|
మొదటి డోసు
|
|
5,62,15,365
|
|
రెండో డోసు
|
|
3,55,29,066
|
|
18-44 ఏళ్ల వారు
|
|
మొదటి డోసు
|
|
55,37,95,114
|
|
రెండో డోసు
|
|
45,95,63,393
|
|
45-59 ఏళ్ల వారు
|
|
మొదటి డోసు
|
|
20,26,14,621
|
|
రెండో డోసు
|
|
18,38,06,629
|
|
60 ఏళ్లు పైబడినవారు
|
|
మొదటి డోసు
|
|
12,66,44,476
|
|
రెండో డోసు
|
|
11,44,84,897
|
|
ముందు జాగ్రత్త డోసు
|
|
1,07,22,819
|
|
ముందు జాగ్రత్త డోసులు
|
|
2,17,49,035
|
|
మొత్తం డోసులు
|
|
1,81,24,97,303
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 25,106 కి కేసులు తగ్గాయి. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.74 శాతానికి చేరింది. గత 24 గంటల్లో 2,652 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,67,774 కి పెరిగింది.
గత 24 గంటల్లో 1,549 కొత్త కేసులు నమోదయ్యయాయి.
గత 24 గంటల్లో మొత్తం 3,84,499 పరీక్షలు చేశారు. దేశవ్యాప్తంగా ఇప్పటివరకు 78.30 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.40 శాతం వద్ద, రోజువారీ పాజిటివిటీ రేటు 0.40 శాతం వద్ద ఉంది.
హోం మంత్రిత్వ శాఖ
జాతీయ విపత్తు నిర్వహణ దళ అకాడెమీ , నాగ్పూర్ లో సీనియర్ అడ్మినిస్ట్రేటివ్ గ్రేడ్ లో డైరెక్టర్ పదవి సృష్టికి కేబినెట్ ఆమోదం
జాతీయ విపత్తు నిర్వహణ దళ అకాడెమీ , నాగ్పూర్ లో సీనియర్ అడ్మినిస్ట్రేటివ్ గ్రేడ్ లో  డైరెక్టర్ పదవిని సృష్టించాలన్న హోం వ్యవహారాల మంత్రిత్వ శాఖ ప్రతిపాదనను ప్రధానమంత్రి నరేంద్ర మోడీ నేతృత్వంలోని కేంద్ర కేబినెట్ ఆమోదించింది.
ఎన్డిఆర్ఎఫ్ అకాడెమీ డైరెక్టర్ పదవిని సృష్టించిడం ద్వారా సంస్థ ను ఉద్దేశించిన లక్ష్యాల దిశగా నడిపించగల నాయకత్వ నిర్వహణ,బాధ్యతలను అనుభవం కలిగిన సీనియర్ అధికారికి అప్పచెప్తారు. ప్రతి ఏడాదీ ఎన్డిఆర్ఎఫ్, ఎస్డిఆర్ఎఫ్, సిడి వాలంటీర్లు, ఇతర భాగస్వాములు, సార్క్, ఇతర దేశాలకు చెందిన విపత్తు 5000మంది సిబ్బందికి నైపుణ్యాల ఆధారిత ఆచరణాత్మక శిక్షణను అకాడెమీ అందించనుంది. భాగస్వాముల మారుతున్న అవసరాలు, కావలసిన రీతికి అనుగుణంగా శిక్షణ కార్యక్రమాలను విశ్లేషించి, మెరుగుపరిచేందుకు కూడా సంస్థ పని చేస్తుంది. ఎన్డిఆర్ఎఫ్, ఎస్డిఆర్ఎఫ్, ఇతర భాగస్వాములకు విపత్తు నిర్వహణ/స్పందనపై ఇచ్చే శిక్షణ ప్రామాణికతను ఇది అత్యంత మెరుగుపరుస్తుంది.
నేపథ్యంః
జాతీయవిపత్తు నిర్వహణ దళ అకాడెమీని నేషనల్ సివిల్ డిఫెన్స్ కాలేజీలో  విలీనం చేయడం ద్వారా 2018లో నాగ్పూర్లో ఏర్పాటు చేశారు. అకాడెమీ ప్రధాన క్యాంపస్ నిర్మాణ పనులు సాగుతున్నాయి. అప్పటివరకూ అది ప్రస్తుత ఎన్సిడిసి క్యాంపస్ నుంచి కార్యకలాపాలు సాగిస్తోంది. అకాడెమీ ప్రస్తుతం జాతీయ విపత్తు నిర్వహణ దళాలు / రాష్ట్ర విపత్తు నిర్వహణ దళాలు / సివిల్ డిఫెన్స్ వాలంటీర్లు, ఇతర భాగస్వాములకు శిక్షణను అందిస్తోంది. ఇది ప్రతిష్ఠాత్మక అంతర్జాతీయ శిక్షణా సంస్థగా ఎదుగుతుందని భావిస్తున్నారు. ఇది సార్క్, ఇతర దేశాల విపత్తు నిర్వహణ దళ సిబ్బందికి కూడా ప్రత్యేక శిక్షణను ఇస్తుంది.
ప్రధాన మంత్రి కార్యాలయం
ప్రధాన మంత్రి రాష్ట్రీయ బాల పురస్కార్ విజేతల తో జనవరి 24 వ తేదీ న సమావేశం కానున్న ప్రధాన మంత్రి
ప్రధాన మంత్రి రాష్ట్రీయ బాల పురస్కార్  విజేతల తో ప్రధాన మంత్రి శ్రీ నరేంద్ర మోదీ జనవరి 24 వ తేదీ నాడు సాయంత్రం పూట 4 గంటల వేళ లో తన నివాసం 7, లోక్ కల్యాణ్ మార్గ్ లో సమావేశం కానున్నారు.
భారతదేశం ప్రభుత్వం బాలల కు వారి యొక్క అసాధారణమైన కార్యసాధన కు గాను ‘ప్రధాన మంత్రి రాష్ట్రీయ బాల పురస్కారాల’ ను ఆరు కేటగిరీల లో ప్రదానం చేస్తున్నది. నూతన ఆవిష్కరణ, సామాజిక సేవ, విద్య సంబంధి, క్రీడలు, కళ మరియు సంస్కృతి, ఇంకా సాహసం .. ఇవే ఆ ఆ ఆరు కేటగిరీ లు. ప్రతి ఒక్క పురస్కార విజేత కు ఒక పతకాన్ని, ఒక లక్ష రూపాయల నగదు బహుమతి ని మరియు ఒక ధ్రువపత్రాన్ని ఇవ్వడం జరుగుతుంది. ఈ సంవత్సరం, పిఎమ్ఆర్ బిపి-2023 కోసం, దేశం లోని వివిధ ప్రాంతాల నుండి 11 మంది పిల్లల ను వివిధ కేటగిరీల లో బాల శక్తి పురస్కారాల కు గాను ఎంపిక చేయడమైంది. పదకొండు రాష్ట్రాల కు మరియు కేంద్ర పాలిత ప్రాంతాల కు చెందిన ఆరుగురు బాలురు మరియు ఐదుగురు బాలిక లు పురస్కార విజేతల లో ఉన్నారు.(
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా షహీద్ రామ్ ప్రసాద్ బిస్మిల్ జయంతి సందర్భంగా షాజహాన్పూర్, యుపిలో శుక్రవారం జరుగనున్న ప్రత్యేక కార్యక్రమంలో పాల్గొననున్న ప్రహ్లాద్ సింగ్ పటేల్
ప్రముఖ స్వాతంత్య్ర సమరయోధుడు షహీద్ రామ్ ప్రసాద్ బిస్మల్ జయంతిని పురస్కరించుకొని 11 జూన్, 2021న ఆయన జన్మస్థలమైన షాజహాన్పూర్లో సాంస్కృతిక మంత్రిత్వ శాఖ ఆజాదీ కా అమృత మహోత్సవ్లో భాగంగా ప్రత్యేక కార్యక్రమాన్ని ఏర్పాటు చేయనుంది.
కేంద్ర సాంస్కృతిక శాఖ & పర్యాటక సహాయ మంత్రి  షహీద్ రామ్ ప్రసాద్ బిస్మల్కు, షహీద్ అష్ఫక్ ఉల్లా ఖాన్, షహీద్ రోషన్ సింగ్లకు పుష్పాంజలి ఘటించనున్నారు. ఈ కార్యక్రమాన్ని సాంస్కృతిక మంత్రిత్వ శాఖ, భారత ప్రభుత్వానికి చెందిన ఎన్సిజెడ్సిసి ఈ కార్యక్రమాన్ని ఉత్తరప్రదేశ్లోని షహీద్ ఉదయన్ షాజహాన్పూర్లో ఏర్పాటు చేస్తోంది. రాష్ట్ర ఆర్థిక, పార్లమెంటరీ వ్యవహారాలు, వైద్య విద్య మంత్రి, షాజహాన్పూర్ శాసనసభ్యుడు అయిన సురేష్ ఖన్నా, రాష్ట్ర సాంస్కృతిక & పర్యాటక మంత్రి నీలకంఠ్ తివారీ, షాజహాన్పూర్ ఎంపీ అరుణ్ కుమార్ సాగర్, జిల్లా అధికారులు కూడా ఈ పుష్పాంజలి కార్యక్రమంలో పాల్గొనన్నారు.
బ్రిటిష్ సామ్రాజ్యవాదానికి వ్యతిరేకంగా పోరాడిన భారత విప్లవకారులలో రామ్ ప్రసాద్ బిస్మిల్ ప్రముఖులు. ఆయన 11 జూన్, 1897న షాజహాన్పూర్లో జన్మించారు. ఆయన ఉర్దూ, హిందీలలో బిస్మిల్ అనే కలం పేరుతో 19 ఏళ్ళ వయసు నుంచే బలమైన దేశభక్తి పద్యాలు రాశారు. ఆయన భగత్ సింగ్, చంద్రశేఖర్ ఆజాద్ వంటి నాయకులతో కలిసి హిందుస్తాన్ రిపబ్లికన్ అసోయేషన్ ను ఏర్పాటు చేసి బ్రిటిష్ పాలనను నిరసిస్తూ 1918 మైన్పురి కుట్రలో, అష్ఫక్ ఉల్లాఖాన్, రోషన్ సింగ్లతో కలిసి కకోరి కుట్రలో పాలు పంచుకున్నారు. ౠయన 19 డిసెంబర్, 1927లో 30 ఏళ్ళ వయసులో కకోరి కుట్రలో పాత్ర కారణంగా గోరఖ్పూర్ జైలులో అమరుడయ్యాడు. జైలులో ఉన్న సమయంలో ఆయన మేరా రంగ్దే బసంతీ చోలా, సర్ఫరోషీ కి తమన్నా గీతాలను రాశారు. ఇవి స్వాతంత్య్ర సమరయోధులకు విప్లవ గీతమైంది.
విప్లవాత్మకమైన ఆ కవికి నివాళిగా, ఆయన చిన్న సాంస్కృతిక ప్రెజెంటేషన్ను ఆయన వారసత్వానికి అంకితం చేయనున్నారు. పుష్పాంజలి సమయంలో నవీన్ మిశ్రా సితార్పై భక్తి సంగీతాన్ని వినిపించనున్నారు. ప్రముఖ కిస్సోగాయ్ వ్యాఖ్యాత హిమాంశు బాజ్పేయ్ - షహీద్ బిస్మిల్ జీవితాన్ని వివరించనున్నారు. అనంతరం కిషోర్ చతుర్వేది, బృందం దేశభక్తి గీతాలను ఆలపించనున్నారు. సాంస్కృతిక మంత్రిత్వ శాఖ బిస్మిల్, ఇతర దేశ భక్తుల సేవలను గురించి వర్చువల్ కార్యక్రమాన్నిగుర్తు చేసుకోనుంది. దీనిని సాంస్కృతిక మంత్రిత్వ శాఖ, ఎన్సిజెడ్సిఇ సోషల్ మీడియా వేదికలపై పంచుకోనున్నారు.
మానవ వనరుల అభివృద్ధి మంత్రిత్వ శాఖ
ఎన్ ఐటి రూర్కేలా గోల్డెన్ జూబ్లీ భవనాన్ని దృశ్య మాధ్యమం ద్వారా ప్రారంభించిన కేంద్ర విద్యా మంత్రి
ఎన్ ఐటి రూర్కేలా లో నిర్మించిన గోల్డెన్ జూబ్లీ భవనాన్ని కేంద్ర విద్యా మంత్రి రమేష్ పోఖ్రియాల్ నిశంక్ సోమవారంనాడు దృశ్య మాధ్యమం  ద్వారా ప్రారంభించారు. విద్యా సంస్థ ఉనికిలోకి వచ్చి యాభై సంవత్సరాలు పూర్తి అయిన నేపథ్యంలో స్మారక చిహ్నంగా ఈ గోల్డెన్ జూబ్లీ భవనాన్ని నిర్మించారు.
ఈ సందర్భంగా మాట్లాడుతూ, ఎన్ ఐటి రూర్కేలా దేశంలోనే అత్యుత్తమ విద్యా సంస్థని, కొన్ని దశాబ్దాలుగా దేశం కోసం మేథావులను తయారు చేస్తోందని అన్నారు. ఆ సంస్థ ప్రతిష్ఠకు ఈ భవనం ఒక చిహ్నమన్నారు. నూతన విద్యా విధానం అమలులో ఎన్ ఐటి రూర్కేలా వంటి సంస్థలు కీలక పాత్ర పోషిస్తున్నాయని ఆయన అన్నారు.
ఈ భవనం రూర్కేలా నగర ప్రఖ్యాతిని మరింత పెంచిందని, ఆ చుట్టుపక్కల ఉన్న భవనాలలో అదే ఎత్తైన భవనమని చెప్పారు. అందుకు ఎన్ ఐటి రూర్కేలా కుటుంబం సగర్వంగా ఉందన్నారు. ఈ అద్భుతమైన నిర్మాణం భౌగోళికంగా, ఉపమానంగా కూడా రూర్కేలా గుండె అని అభివర్ణించారు.
సుమారు రూ. 95 కోట్ల వ్యయంతో ఈ భవనం నిర్మితమైందని, దీనికి మొత్తం నిధులు భారత విద్యా మంత్రిత్వ శాఖ అందించిందని ఆయన చెప్పారు. ఇప్పుడు అది రూర్కేలాలోనే అతి ఎత్తైన భవనమని ఆయన అన్నారు. ఈ భవనం సుమారు 7000 చదరపు మీటర్ల వ్యాప్తంగా, ప్రతి శాఖకు సమాన దూరంలో ఉండేలా మధ్యలో ఉంటుందని వివరించారు. నిర్మాణపరంగా, ఏడు అంతస్థులు కలిగిన ఒక బ్లాక్తో పాటుగా, 14 అంతస్థులతో ఒక టవర్ను ఇది కలిగి ఉంటుందని ఆయన అన్నారు.
ఈ భవనాన్ని కలిగి ఉండాలనే దార్శనికత సంస్థ ప్రధాన లక్ష్యాలైన పాలనాప్రక్రియలో సమర్ధతను పెంచి, ఈ ప్రక్రియలో సాంకేతికతను సమ్మిళితం చేయడం ద్వారా దానిని మరింత ప్రజలకు అనుకూలంగా ఉంటుందని పోఖ్రియాల్ నొక్కి చెప్పారు.
బహిరంగ ప్రదేశాలు, రక్షణ, భద్రత వ్యవస్థలతో కూడిన అత్యాదునిక నిర్మాణ శిల్పం ఆ సంస్థలో పని చేస్తున్న సిబ్బందికి అద్భుతమైన పని అనుభవాన్ని ఇస్తుందని ఆయన చెప్పారు. క్యాంపస్ వైభవానికి ఈ స్మార్ట్ బిల్డింగ్ ఇది మరింత దోహదం చేయడమే కాదు, ప్రారంభించిన నాటి నుంచి సంస్థ తాత్వికతగా ఉన్న ఉత్తమ స్ఫూర్తి, అంకిత భావానికి ఇది కేంద్రంగా ఉంటుందని ఆయన చెప్పారు.
ఈ భవనంలో ప్రపంచ స్థాయి సమావేశ కేంద్రం, రెండు అంతస్థులలో వ్యాపించిన గ్రంథాలయం ఉంటుందని, దీనిని తక్కువ ఎత్తులో ఉన్న మరొక అంతస్థు వేరు చేస్తుంది. అత్యవసర పరిస్థితుల్లో భవనంలో ఫైర్ సెన్సార్లు, ఆటోమేటిక్ నీటి స్ర్పింక్లర్లు అందుబాటులో ఉండేలా ఏర్పాటు చేశారు. ప్రస్తుత ప్రణాళిక ప్రకారం, అకెడిమక్ సెక్షన్, ఎగ్జామినేషన్ సెక్షన్, ఎస్టాబ్లిష్ మెంట్ సెక్షన్, ఫైనాన్స్ సెక్షన్, కొనుగోళ్ళు, అంతర్గత ఆడిట్, ఆలుమ్నై, అంతర్జాతీయ సంబంధాలు, స్పాన్సర్్డ పరిశోధన, పారిశ్రామిక కన్సల్టెన్సీ, కంటిన్యువస్ ఎడ్యుకేషన్ సెల్ను ఈ భవనంలోకి మార్చనున్నారు. ఈ భవనంలో డైరెక్టర్ కార్యాలయం, డీన్ల కార్యాలయాలు, రిజిస్ట్రార్ కార్యాలయం, బోర్్డ రూం, సెనేట్ హాల్ వంటివి ఉంటాయి. భవనంపైన ఒక టెలిస్కోప్ను ఏర్పాటు చేయనున్నారు. వాతావరణం, సౌర వ్యవస్థకు సంబంధించిన అంశాలపై భూగోళ, వాతావరణ శాస్త్రాలు, ఫిజిక్స్, ఖగోళ శాస్త్ర శాఖలు తమ వ్యాఖ్యానాలు చేసేందుకు వ్యవస్థలు ఉన్నాయి. ఈ బ్లాక్ బేస్మెంట్లో సెంటర్ ఆఫ్ ఎక్సలెన్స్, ఆధునిక వ్యవస్థాగత అవసరాలకు తగిన 12 అత్యాధునిక ప్రయోగశాలలు ఉంటాయి. ఇవి నైపుణ్యాలు పెంచుకోవడం, శిక్షణ వంటి అవసరాలను తీరుస్తాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల కార్యక్రమం- 77వ రోజు
7 కోట్లకు పైగా టీకాలతో మరో మైలురాయి దాటిన భారత్ నిన్న సాయంత్రం 8 వరకు 12.76 లక్షల టీకాలు
కోవిడ్ మహమ్మారి మీద పోరులో భాగంగా భారత్ మరో కీలకమైన మైలురాయి దాటింది, ఈరోజుకు మొత్తం కోవిడ్ టీకా డోసుల సంఖ్య 7 కోట్లు దాటింది. అందులో మొదటి డోస్ అందుకున్నవారి సంఖ్య ఆరు కోట్లు దాటింది. నిన్న సాయంత్రం 8 గంటలవరకు టీకాలు టీసుకున్నవారి సంఖ్య 7,06,18,026 కు చేరింది. వీరిలో
89,03,809 మంది ఆరోగ్య సిబ్బంది మొదటి డోస్ తీసుకున్నవారు, 52,86,132 మంది రెండో డోస్ తీసుకున్నవారు ఉండగా 95,15,410 మంది మొదటి డోస్ తీసుకున్న కోవిడ్ యోధులు, 39,75,549 మంది రెండో డోస్ తీసుకున్న కోవిడ్ యోధులు, 4,29,37,126 మంది మొదటి డోస్ తీసుకున్న 45 ఏళ్ళు పైబడ్డవారు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45ఏళ్ళుపైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
2వ డోస్
|
|
89,03,809
|
|
52,86,132
|
|
95,15,410
|
|
39,75,549
|
|
4,29,37,126
|
|
6,13,56,345
|
|
92,61,681
టీకాల కార్యక్రమం మొదలైన 77వ రోజైన నిన్న సాయంత్రం 8 వరకు మొత్తం 12,76,191 టీకాల పంపిణీ జరిగింది. అందులో 12,40,764 మందికి మొదటి డోస్, 35,427 మందికి రెండో డోస్ ఇచ్చారు.
|
|
తేదీ: ఏప్రిల్ 2, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
2వ డోస్
|
|
17,861
|
|
8,487
|
|
38,986
|
|
26,940
|
|
11,83,917
|
|
12,40,764
|
|
35,427
(Visitor Counter : 109
మంత్రిమండలి
సంప్రదాయేతర హైడ్రోకార్బన్ ల అన్వేషణకు, సంపూర్ణ వినియోగానికి ఒక పాలిసీ ఫ్రేమ్ వర్క్ ను ఆమోదించిన మంత్రివర్గం
శేల్ ఆయిల్, శేల్ గ్యాస్, కోల్ బెడ్ మీథేన్  ల వంటి సంప్రదాయేతర హైడ్రోకార్బన్ ల అన్వేషణ కు, పూర్తి వినియోగానికి అనుమతిని ఇచ్చే విధానానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. సంప్రదాయేతర హైడ్రోకార్బన్ ల పూర్తి సామర్ధ్యాన్ని వినియోగంలోకి తెచ్చేందుకు- లైసెన్సులు మంజూరు చేసిన/ లీజులను ఇచ్చిన ప్రాంతాలలో విధులను నిర్వర్తిస్తున్న ప్రస్తుత కాంట్రాక్టర్లను ప్రోత్సహించడం కోసం ప్రొడక్షన్ శేరింగ్ కాంట్రాక్ట్స్ , సిబిఎమ్ కాంట్రాక్టులు, ఇంకా నామినేషన్ ఫీల్డ్స్ విషయంలో దీనిని అమలు లోకి తీసుకు రానున్నారు.
ప్రయోజనాలు:
ప్రస్తుతం కాంట్రాక్టులు ఆచరణాత్మకంగా ఉన్నటువంటి ప్రాంతాలలో ఏవైనా సంభావ్య హైడ్రోకార్బన్ నిక్షేపాలు గుర్తింపునకు, వినియోగానికి నోచుకోకుండా మిగిలిపోయివున్న పక్షంలో, వాటిని పూర్తి వినియోగం లోకి తీసుకు వచ్చేందుకు ఈ విధానం తోడ్పడనుంది.
ఈ విధానం అమలైన అనంతరం, అన్వేషణ మరియు ఉత్పత్తి  కార్యకలాపాల లోకి కొత్త పెట్టుబడులు తరలి వస్తాయని, అంతేకాక నూతన హైడ్రోకార్బన్ నిక్షేపాలను కనుగొనే అవకాశాలు, తద్వారా దేశీయ ఉత్పాదకత పెంపొందగలవని ఆశిస్తున్నారు.
అదనపు హైడ్రోకార్బన్ వనరుల యొక్క అన్వేషణ, వినియోగం అనేది నూతన పెట్టుబడులతో పాటు ఆర్థిక కార్యకలాపాలకు ఉత్తేజాన్ని అందించడంతో పాటు ఇతరత్రా ఉద్యోగ కల్పనకు కూడా దోహదం చేసి, ఆ రకంగా సమాజం లో వివిధ వర్గాలకు ప్రయోజనాన్ని చేకూర్చగలదు.
ఇది నవీనమైన, సృజనాత్మకమైన మరియు అత్యధునాతనమైన సాంకేతిక విజ్ఞానం తెర మీదకు వచ్చేందుకు మార్గాన్ని సుగమం చేయనుంది. అలాగే, సంప్రదాయేతర హైడ్రోకార్బన్ లను అన్వేషించడం లో నూతన సాంకేతిక విజ్ఞాన సంబంధ సహకారానికి సైతం బాట ను పరచనుంది.
(
ప్రధాన మంత్రి కార్యాలయం
మధ్యప్రదేశ్ లో వర్షాలు, వరద బాధితుల కోసం పి.ఎం.ఎన్.ఆర్.ఎఫ్. నుండి ఎక్స్-గ్రేషియా ను ఆమోదించిన - ప్రధానమంత్రి
మధ్యప్రదేశ్లో వర్షాలు, వరదల కారణంగా ప్రాణాలు కోల్పోయిన వారి సమీప బంధువులకు 2 లక్షల రూపాయల మేర ఎక్స్ గ్రేషియా అందజేయడానికి, ప్రధాన మంత్రి శ్రీ నరేంద్ర మోదీ, తమ ఆమోదం తెలియజేశారు. గాయపడిన వారికి 50,000 రూపాయల చొప్పున ఆర్ధిక సహాయం అందించడానికి కూడా ఆయన ఆమోదం తెలియజేశారు.
ఈ మేరకు ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ , "మధ్యప్రదేశ్లో వర్షాలు, వరదల కారణంగా ప్రాణాలు కోల్పోయిన వారి సమీప బంధువులకు పి.ఎం.ఎన్..ఆర్.ఎఫ్. నుండి ఒక్కొక్కరికి 2 లక్షల రూపాయల చొప్పున ఎక్స్గ్రేషియాను ప్రధానమంత్రి నరేంద్రమోదీ ఆమోదించారు. గాయపడిన వారికి 50,000 రూపాయల చొప్పున ఇస్తారు." అని పేర్కొంది.
రైల్వే మంత్రిత్వ శాఖ
రైల్వేల్లో ఉద్యోగ ఖాళీల భర్తీకి డిసెంబర్ 15 నుంచి కంప్యూటర్ ఆధారిత పరీక్షలు
ఇప్పటికే ప్రకటించిన ఉద్యోగ ఖాళీల భర్తీ కోసం, ఈ ఏడాది డిసెంబర్ 15వ తేదీ నుంచి కంప్యూటర్ ఆధారిత పరీక్షలను రైల్వేలు నిర్వహించనున్నాయి.
మూడు రకాల ఉద్యోగాల కోసం భారతీయ రైల్వేలు ప్రకటనలు ఇచ్చాయి. గార్డులు, ఆఫీస్ క్లర్కులు, కమర్షియల్ క్లర్కులు వంటి నాన్ టెక్నికల్ పాపులర్ కేటగిరీల్లో  35,208 ఖాళీలు; స్టెనో, టెకీ వంటి పోస్టుల కోసం 1,663 ఖాళీలు; ట్రాక్ నిర్వాహకులు, పాయింట్మన్ వంటి లెవెల్-1 విభాగంలో 1,03,769 ఖాళీల భర్తీకి ప్రకటనలు ఇచ్చాయి. ఈ మూడు విభాగాల్లో అన్ని ఆర్ఆర్బీలు కలిపి 1.4 లక్షల ఖాళీల భర్తీకి ప్రకటనలు ఇవ్వగా, 2.4 కోట్ల దరఖాస్తులు వచ్చాయి. ఈ ఖాళీల భర్తీకి నిర్వహించాల్సిన కంప్యూటర్ ఆధారిత పరీక్షలను కరోనా, లాక్డౌన్ కారణంగా వాయిదా వేశారు. దరఖాస్తుల పరిశీలన పూర్తయినా, పరీక్షలు మాత్రం జరగలేదు.
జేఈఈ, నీట్ జరుగుతున్న నేపథ్యంలో, ఆర్ఆర్బీలు కూడా పరీక్షల నిర్వహణకు మొగ్గు చూపుతున్నాయి. ఇందుకోసం ప్రామాణిక కార్యాచరణ విధానాలను రూపొందిస్తున్నాయి. అభ్యర్థుల భద్రత దృష్ట్యా కేంద్ర, రాష్ట్ర ప్రభుత్వాలు నిర్దేశించిన సామాజిక దూరం వంటి నిబంధనలు పాటించడం తప్పనిసరి. డిసెంబర్ 15వ తేదీ నుంచి మొదటి దశ కంప్యూటర్ ఆధారిత పరీక్షలు నిర్వహించాలని నిర్ణయించిన రైల్వేలు, ఆ దిశగా కసరత్తు ఏర్పాట్లు చేస్తున్నాయి.
వ్యవసాయ మంత్రిత్వ శాఖ
ప్రధానమంత్రి కిసాన్ సమ్మాన్ నిధి  కింద లబ్ధిదారులకు ఆధార్ సమాచార నమోదు నుంచి సడలింపు ప్రతిపాదనపై కేంద్ర మంత్రిమండలి ఆమోదం
ప్రధానమంత్రి కిసాన్ సమ్మాన్ నిధి  కింద లబ్ధిదారులకు నిధులు విడుదలకు సంబంధించి వారు తమ ఆధార్ సమాచారాన్ని తప్పనిసరిగా నమోదు చేసుకోవాలన్న నిబంధనను సడలించే ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ పథకం కింద కొన్ని భూమిగల కుటుంబాలకు ఆదాయ మద్దతు కింద కొన్ని మినహాయింపులతో ఏటా రూ.6000 అందుతాయి. దీన్ని నాలుగు నెలలకొకసారి రూ.2000 వంతున ఏడాది వ్యవధిలో మూడుసార్లు ప్రత్యక్ష లబ్ధి బదిలీ  విధానంలో ప్రభుత్వం నేరుగా వారి బ్యాంకు ఖాతాలలో జమచేస్తుంది. ఈ మేరకు ఇప్పటికే 2018 డిసెంబరు-2019 మార్చి, 2019 ఏప్రిల్-జూలై నెలలకు సంబంధించి నమోదిత ఆధార్ సమాచారం ప్రాతిపదికన తొలి, మలి వాయిదాల సొమ్ము అందుకున్న లబ్ధిదారులకు 2019 ఆగస్టు 1 తర్వాత మూడో వాయిదా నుంచి ఈ సడలింపు అమలవుతుంది. అయితే, 2019 ఏప్రిల్-జూలై నెలలకు సంబంధించి తొలి వాయిదా అందుకున్నవారికి 2019 ఆగస్టు 1 తర్వాత రెండో వాయిదా నుంచి కూడా ఆధార్ సమాచారం ప్రాతిపదికనే విడుదలవుతుంది. అంతేకాకుండా 2019 ఆగస్టు 1 తర్వాత తొలి వాయిదాను అందుకున్న లబ్ధిదారులకు ఆ తర్వాతి వాయిదాలు ఆధార్ సమాచారం ప్రాతిపదికగానే విడుదలవుతాయి. ఇక అసోం, మేఘాలయ, జమ్ముకశ్మీర్ వంటి రాష్ట్రాల్లో ఆధార్ నమోదు తగినమేర పూర్తికానందువల్ల ఆయా రాష్ట్రాల రైతులకు 31.03.2020 వరకూ ఈ నిబంధన నుంచి పూర్తి మినహాయింపు ఉంటుంది.
(అయితే, ఆధార్ సమాచార నమోదు ప్రక్రియ నిర్దేశించిన మేరకు 2019 ఆగస్టు 1నాటికి వందశాతం సాధ్యంకాలేదు. రబీ పంటల సాగుకు రైతులు సమాయత్తం అవుతున్న కారణంగా పొలం దున్నడానికి, నీరు పెట్టడానికి, పరికరాలు సమకూర్చుకోవడానికి, విత్తనాల కొనుగోలుతోపాటు ఇతరత్రా పొలం పనులకోసం వారికి ఈ సమయంలో డబ్బు అవసరం చాలా ఉంటుంది. దీనికితోడు ఇటీవలే పండుగల కాలం మొదలు కావడంతో అవసరాలు మరింత పెరిగాయి. ఫలితంగా రైతు కుటుంబాల ఆర్థిక పరిస్థితిపై ఒత్తిడీ పెరిగింది. ఈ నేపథ్యంలో ఆధార్ సమాచారం నమోదు కానందువల్ల అలాంటి లబ్ధిదారులకు నిధుల విడుదల ఆలస్యమై రైతులలో అసంతృప్తి, ఆందోళన పెరిగిపోతాయి. అందువల్ల 2019 ఆగస్టు 1నాటికి ఆధార్ నమోదు పూర్తికావాలన్న నిబంధనను 2019 నవంబరు 30వరకూ ప్రభుత్వం సడలించింది. దీంతో నిధులను సత్వరం విడుదల చేసి, పెద్ద సంఖ్యలో రైతు కుటుంబాల అవసరాలు తీర్చే వీలు కలుగుతుంది. ఆ మేరకు 2019 డిసెంబరు 1 నుంచి ఆధార్ సమాచారం నమోదైనవారికి మాత్రమే తదుపరి లబ్ధి అందుతుంది. తదనుగుణంగా ప్రభుత్వం ఆధార్ సమాచార నమోదుకు తగిన చర్యలు తీసుకుంటుంది.
నేపథ్యం:
కేంద్ర ప్రభుత్వం ప్రవేశపెట్టిన ప్రధానమంత్రి కిసాన్ సమ్మాన్ నిధి  భూమిగల రైతులకు ఆదాయ మద్దతు ఇవ్వడానికి ఉద్దేశించబడింది. దీనికింద కొన్ని మినహాయింపులకు లోబడి ఏటా రూ.6000 వంతున ప్రభుత్వం సాయం అందిస్తుంది. దీన్ని నాలుగు నెలలకు ఒకసారి రూ.2000 వంతున మూడుసార్లు ప్రత్యక్ష లబ్ధి బదిలీ  విధానంలో నేరుగా వారి బ్యాంకు ఖాతాలలో జమచేస్తుంది. ఈ మేరకు తొలి వాయిదా కింద 6,76,76,073 మంది, రెండో వాయిదా కింద 5,14,27,195 మంది, మూడో వాయిదా కింద 1,74,20,230 మంది వంతున లబ్ధిదారుల కోసం రూ.27000 కోట్లకుపైగా నిధులను ఇప్పటికే విడుదల చేసింది.
ఆరోగ్య, కుటుంబ సంక్షేమ మంత్రిత్వ శాఖ
బ్రిటన్ నుంచి భారత్ వచ్చే ప్రయాణీకుల పరిస్థితులపై సమీక్షించిన కేంద్ర ఆరోగ్య శాఖ; 10 రాష్ట్రాలు/యూటీలకు వచ్చినవారిలో పాజిటివ్ గుర్తింపు
బ్రిటన్ నుంచి భారత్ వచ్చే ప్రయాణీకుల పరిస్థితులపై కేంద్ర ఆరోగ్య శాఖ కార్యదర్శి శ్రీ రాజేష్ భూషణ్ వీడియో కాన్ఫరెన్స్ ద్వారా సమీక్ష నిర్వహించారు. యూకే నుంచి మహారాష్ట్ర, కర్ణాటక, తెలంగాణ, తమిళనాడు, పశ్చిమ బంగాల్, గోవా, పంజాబ్, గుజరాత్, కేరళ వచ్చిన కొందరిలో పాజిటివ్ గుర్తించారు. ప్రతిస్పందన చర్యలపై ఆరా తీశారు. ఐసీఎంఆర్ డీజీ, అన్ని రాష్ట్రాల ఆరోగ్య శాఖ కార్యదర్శులు, ఎన్హెచ్ఎం ఎండీ, కేంద్ర ఆరోగ్య శాఖ అదనపు కార్యదర్శి ఆర్తి అహుజా, ఎన్సీడీసీ డైరెక్టర్ డా.సుజీత్ సింగ్, ఇతర సీనియర్ అధికారులు ఈ సమీక్షలో పాల్గొన్నారు.
బ్రిటన్లో కనిపించిన కొత్త రకం కరోనా నేపథ్యంలో, "సాంక్రమిక వ్యాధులపై నిఘా, ప్రతిస్పందన"పై కేంద్ర ఆరోగ్య శాఖ ఈనెల 22న జారీ చేసిన ప్రామాణిక కార్యాచరణ విధానాలు పై సవివరంగా ఈ సమీక్షలో చర్చించారు.
యూకే నుంచి భారత్ వచ్చే ప్రయాణీకుల వివరాలను ఎయిర్ సువిధ పోర్టల్, ఇమ్మిగ్రేషన్ బ్యూరో నుంచి తీసుకోవాలని రాష్ట్రాలకు కేంద్ర ఆరోగ్య శాఖ కార్యదర్శి సూచించారు. జన్యు శ్రేణి పరిశీలన కోసం, పాజిటివ్గా తేలినవారి నమూనాలను గుర్తింపుపొందిన పరీక్ష కేంద్రాలకు పంపాలని చెప్పారు.
గుర్తింపు పొందిన ఆరు పరీక్ష కేంద్రాలు, సంప్రదింపుల కోసం వాటి నోడల్ అధికారుల వివరాలను రాష్ట్రాలకు అందించారు. ఆ పరీక్ష కేంద్రాలు: సీఎస్ఐఆర్- ఇన్స్టిట్యూట్ ఆఫ్ జెనోమిక్స్ అండ్ ఇంటిగ్రేటివ్ బయాలజీ, దిల్లీ; సీఎస్ఐఆర్- సెంటర్ ఫర్ సెల్యులార్ అండ్ మాలిక్యులర్ బయాలజీ, హైదరాబాద్; డీబీటీ- ఇన్స్టిట్యూట్ ఆఫ్ లైఫ్ సైన్సెస్, భువనేశ్వర్; డీబీటీ- ఇన్స్టెమ్-ఎన్సీబీఎస్, బెంగళూరు; డీబీటీ- నేషనల్ ఇన్స్టిట్యూట్ ఆఫ్ బయోమెడికల్ జెనోమిక్స్, కల్యాణి, పశ్చిమ బంగాల్; ఐసీఎంఆర్- నేషనల్ ఇన్స్టిట్యూట్ ఆఫ్ వైరాలజీ, పుణె. గుర్తింపుపొందిన ల్యాబుల సంఖ్యను మరింత పెంచి, వాటి వివరాలను రాష్ట్రాలకు అందిస్తారు.
ఈ సమీక్షలో రాష్ట్రాలు లేవనెత్తిన రవాణా సంబంధిత అంశాలను కేంద్రం పరిష్కరించింది. ఎస్వోపీ కచ్చితంగా పాటించేలా, విమానాశ్రయ ఆరోగ్య కార్యాలయాలు, నిఘా అధికారులతో సమన్వయం చేసుకోవాలని రాష్ట్రాలకు కేంద్రం సూచించింది.